কবীর চৌধুরী: আমি তেমন কোন রকম চাপের মুখে ছিলাম না। আমার পক্ষে কাজ করা অত্যন্তু উদ্দীপনাময় হয় কয়েকটা বিশেষ কারণে। ঠিক স্বাধীনতা অর্জনের পরপর একটা প্রচণ্ড প্রাণ আবেগ ছিল। আমরা অনেকগুলো কাজ সেই সময় করি নিজেদের উদ্যোগে। সরকারের কোন নির্দেশ ছিল না। আমার নেতৃত্বেই আমরা কতগুলো কাজে হাত দেই, যেমন পররাষ্ট্রমন্ত্রনালয় যে চুক্তিগুলো করবে তার বাংলায় একটা ফরম্যাট হতে পারে। দ্বিভাষিক ইংরেজি এবং বাংলায় পরিভাষা তৈরির একটা বড় প্রকল্প আমরা হাতে নিই।